२०६२ सालदेखि अनौपचारिक रुपमा अनाममण्डलीको गजलयात्रा सुरु भएको हो। गजलको क्षेत्रमा क्रियाशील यो संस्थाले त्यतिखेर देखि नै शनिबार नियमित गजलको कार्यक्रम गर्दै आइरहेको छ। अर्चना कहिलेदेखि अनाममण्डलीको नियमित कार्यक्रममा आउन थालिन् त्यो मलाई यकिन छैन। तर, उनी जुन दिनदेखि आइन् त्यसपछि निरन्तर आइरहिन्। उनले अनाममण्डलीलाई आफ्नै ठानिन् र माया गरिन् एउटा अबोध बालकलाई एउटी ममतामयी आमाले गरेको मायाजस्तै। अनाममण्डली उनको आफ्नै भयो र उनी अनाममण्डलीकी आफ्नै भइन्।
